***Oznámenie o začatí konania na výrub drevín***

Obec Turany nad Ondavou, ako príslušný orgán štátnej správy ochrany prírody a krajiny podľa § 64 ods. 1 písm. e) a 69 ods. 3 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznamuje, že dňa 26. 02. 2016 začala na základe žiadosti Miroslava Černigu, bytom Turany nad Ondavou, konanie na výrub drevín, v lokalite intravilánu obce Turany nad Ondavou, na pozemku parc. č. **KN-C 168/2 k. ú. Turany nad Ondavou,** ktorého vlastníkom je žiadateľ.

*Pozemok parc.* č.: **KN-C 168/2**

*druh*: zastavané plochy a nádvoria

*Katastrálne územie*: Turany nad Ondavou

*Zoznam drevín:* 6 kusov

*Dôvod výrubu*: stromy sú prestárle a čiastočne suché

Zároveň oznamuje, že ústne konanie spojené s miestnym zisťovaním skutkového stavu týkajúceho sa daného výrubu, sa bude konať dňa 08. 03. 2016 o 10,00 hodine, so stretnutím na Obecnom úrade v Turanoch nad Ondavou.

Zverejnené: 29. 02. 2016